Diari Oficial de la Generalitat Valenciana


Sumari del DOGV 3685, del 10-02-2000 (2000/819)

RESOLUCIÓ de 20 de gener de 2000, del Servei Territorial d’Indústria i Energia de València, per la qual s’autoritza l’addenda IV de les instal·lacions de la Xarxa de Paterna, l’Eliana, la Pobla de Vallbona, Llíria, Benaguasil, Vilamarxant, Riba-roja de Túria (eixides VS-5 i VS-6).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3685

Data del DOGV
:   10-02-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/819


Data del document
:   20-01-2000

Organisme emissor
:   Conselleria d'Indústria i Comerç

Tipus de document
:   Resolució

Descriptors 

:   * Llíria
    * Benaguasil
    * Vilamarxant
    * Paterna
    * Eliana, l'
    * Riba-roja de Túria
    * Pobla de Vallbona, la
    * gas

RESOLUCIÓ de 20 de gener de 2000, del Servei Territorial d'Indústria i Energia de València, per la qual s'autoritza l'addenda IV de les instal·lacions de la Xarxa de Paterna, l'Eliana, la Pobla de Vallbona, Llíria, Benaguasil, Vilamarxant, Riba-roja de Túria (eixides VS-5 i VS-6). [2000/X819]
  
Amb data 30 d'agost de 1999, Enagás, SA, va sol·licitar l'autorització de l'addenda IV de la Xarxa de Paterna, l'Eliana, la Pobla de Vallbona, Llíria, Benaguasil, Vilamarxant, Riba-roja de Túria (eixides VS-5 i VS-6), a l'empara d'allò que s'ha disposat en el Reglament General del Subministrament Públic de Gasos Combustibles (Decret 2.913/1973, de 26 d'octubre) i als efectes previstos en la Llei 34/1998, de 7 d'octubre, del Sector d'Hidrocarburs, que incloïa la relació concreta i individualitzada dels propietaris i titulars de béns i drets afectats, es va sotmetre al tràmit d'informació pública en el qual van comparèixer:
  
La senyora Concepció Ballester Lerma, amb domicili a València, carrer del Comte d'Altea núm. 46, que al·lega que la decisió del Servei Territorial d'expropiar la parcel·la de la seua propietat situada al polígon 82871, parcel·la 19 del cadastre, implica un greu perjudici per als seus interessos, ja que està en tractes per a la construcció d'una estació de servei i un hotel en l'esmentada parcel·la, i sol·licita un canvi de traçat de la conducció.
  
Enagás, SA, va contestar que d'acord amb la condició imposada per la Diputació Provincial, l'encreuament amb la carretera VV-6101 es realitzarà mitjançant el mètode de perforació horitzontal i que d'acord amb la nova alineació, per la parcel·la de l'al·legadora no anirà la conducció, que se li afectarà, com a màxim, amb ocupació temporal durant l'execució de les obres.
  
Atés que s'han respectat en la mesura de les possibilitats els drets dels particulars, fent-los compatibles en els aspectes tècnics, econòmics i mediambientals amb un traçat racional de les conduccions, i sense perjudici de les corresponents indemnitzacions, determinades per mutu acord o en el corresponent expedient de preu just que es tramite per a la imposició de la servitud.
  
Aquest Servei Territorial de conformitat amb allò que s'ha disposat en la Llei 34/1998, del Sector d'Hidrocarburs, de 7 d'octubre; el Decret 2.913/1973, de 26 d'octubre (esmentat); el Decret 1.775/1967, de 22 de juliol; l'Ordre del Ministeri d'Indústria, de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificat mitjançant les ordres del Ministeri d'Indústria i Energia, de 26 d'octubre de 1983, de 6 de juny de 1984 i de 9 de març de 1994; la Llei de Règim Jurídic de les Administracions Públiques i del Procediment Administratiu Comú, i la resta de disposicions concordants; resol:
  
Autoritzar les instal·lacions sol·licitades per Enagás, SA, d'acord amb el projecte i l'addenda IV de la Xarxa de Paterna, l'Eliana, la Pobla de Vallbona, Llíria, Benaguasil, Vilamarxant, Riba-roja de Túria (eixides VS-5 i VS-6) d'acord amb les condicions següents:
  
Primera
  
En tot moment haurà de complir-se tot el que s'estableix en el Reglament General per al Servei Públic de Gasos Combustibles, de 26 d'octubre de 1973, i en les normes o reglaments que el complementen, i també en el Reglament de Xarxes i Connexions de Combustibles Gasosos, aprovat per mitjà d'Ordre Ministerial, de 18 de novembre de 1974, modificat mitjançant ordres del Ministeri d'Indústria i Energia, de 26 d'octubre de 1983 i de 6 juliol de 1984.
  
Segona
  
El termini per a l'execució de les obres i instal·lacions serà de dotze mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, amb canonada d'acer al carboni tipus API5L Gr. B, pressió de disseny de 16 bar, que circula pels termes municipals de Paterna.
  
Quarta
  
Els encreuaments especials i altres afeccions de béns i de domini públic es realitzaran de conformitat amb les condicions imposades pels organismes competents afectats.
  
Cinquena
  
Per a introduir modificacions a les instal·lacions que afecten les dades bàsiques del projecte, caldrà obtenir autorització d'aquest servei territorial.
  
Sisena
  
Per a la seguretat de les instal·lacions a què es refereix la present autorització es procedirà a l'expropiació forçosa en ple domini dels terrenys sobre els quals s'han de construir els elements d'instal·lació fixa en superfície, tot establint-se les següents condicions en relació amb els elements que es mencionen:
  
1. Per a les canalitzacions:
  
A) Imposició de servitud permanent de pas, en una franja de terreny de dos (2) metres d'ample, al llarg del gasoducte, un a cada costat de l'eix, per on aniran enterrades la canonada o les canonades que es necessiten per a la conducció del gas i que s'ajustarà a les següents limitacions.
  
- Prohibició d'efectuar treballs de llaurada o semblants a una profunditat superior a cinquanta (50) centímetres, i també de plantar arbres o arbustos a una distància inferior a dos (2) metres comptadors des de l'eix de la canonada.
  
- Prohibició de realitzar qualsevol tipus d'obra o efectuar cap acte que poguera danyar o alterar el bon funcionament de les instal·lacions, a una distància inferior a cinc (5) metres de l'eix del traçat, a un costa i a l'altre. Aquesta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
- Lliure accés del personal i els equips necessaris per a poder mantenir, reparar o renovar les instal·lacions, amb pagament, si és procedent, dels danys que s'hi ocasionen.
  
- Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que siguen necessàries per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació. En aquesta zona es farà desaparèixer, temporalment, qualsevol obstacle i es realitzaran les obres necessàries per a l'estesa i la instal·lació de la canalització i els elements annexos, tot executant els treballs o les operacions necessàries per als esmentats fins.
  
2. Per al pas dels cables de connexió i elements dispersius de protecció catòdica:
  
Imposició de servitud permanent de pas en una franja de terreny d'un metre (1) d'ample, per on aniran enterrats els cables de connexió. Per als llits dispersius de la protecció catòdica, la franja de terreny, on s'estableix la imposició de servitud permanent de pas, tindrà com a amplària la corresponent a la de la instal·lació més un metre a cada costat. Aquestes franges s'ajustaran a les següents limitacions:
  
- Prohibició d'efectuar treballs de llaurada o semblants a una profunditat superior a cinquanta (50) centímetres, de plantar arbres o arbustos i realitzar qualsevol tipus d'obra, construcció o edificació a una distància inferior a 1,5 metres, a cada costat del cable de connexió o del límit de la instal·lació enterrada dels llits dispersius, i es podrà exercir el dret a talar o arrancar els arbres o arbustos que hi haguera a distància inferior a la indicada.
  
- Lliure accés del personal i els elements necessaris per a poder vigilar, mantenir, reparar o renovar les instal·lacions, amb pagament, si és el cas, dels danys que hi ocasionen.
  
- Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació i en la qual es farà desaparèixer tot obstacle, i com realitzar les obres necessàries per a l'estesa i el muntatge de les instal·lacions i els elements annexos, tot executant les obres o operacions necessàries per als dits fins.
  
Setena
  
Aquest servei territorial podrà efectuar durant l'execució de les obres les inspeccions i comprovacions que estimen oportunes en relació amb el compliment de les condicions establides en la present resolució i en les disposicions i la normativa vigent que hi siguen d'aplicació.
  
A aquest efecte Enagás, SA, haurà de comunicar amb la deguda antelació al dit servei territorial, les dates d'iniciació de les obres, i també les dates de realització dels assajos i les que cal efectuar de conformitat amb les especificacions, normes i reglamentacions que s'hagen aplicat en el projecte de les instal·lacions.
  
Huitena
  
Enagás, SA, donarà compte de l'acabament de les instal·lacions al Servei Territorial d'Indústria i Energia de València per al reconeixement definitiu i l'alçament de l'acta de posada en servei de les instal·lacions; sense aquest requisit no hi podran entrar en funcionament.
  
A la sol·licitud de l'acta de posada en servei de les instal·lacions, el peticionari haurà d'adjuntar, en doble exemplar, la següent documentació:
  
a) Certificat final d'obra, firmat per tècnic competent i visat pel col·legi oficial corresponent, en el qual conste que la construcció i el muntatge de les instal·lacions s'ha efectuat d'acord amb allò que s'ha previst en el projecte presentat per Enagás, SA, i en les normes i especificacions que s'hi hagen aplicat, i també amb les variacions de detall que hagen sigut aprovades pel Servei Territorial d'Indústria i Energia i amb la normativa tècnica de seguretat vigent que hi siga d'aplicació.
  
b) Certificat final de les entitats o empreses encarregades de la supervisió i el control de la construcció de les instal·lacions en què s'explicite el resultat satisfactori dels assajos i les proves realitzades segons allò que s'ha previst en les normes i els codis aplicats i que acrediten la qualitat de les instal·lacions.
  
c) Documentació i informació tècnica regularitzada sobre l'estat final de les instal·lacions a l'acabament de les obres.
  
Novena
  
Aquest servei territorial es reserva el dret de deixar sense efecte aquesta autorització en el moment en què es demostre l'incompliment de les condicions indicades, per la declaració inexacta de les dades subministrades o una altra causa excepcional que ho justifique.
  
De conformitat amb allò que s'ha disposat en el títol V de la Llei 34/1998, de 7 d'octubre, del Sector d'Hidrocarburs, la present autorització que porta implícita la declaració concreta d'utilitat pública de les instal·lacions i la necessitat d'ocupació dels béns i drets afectats, donarà lloc a l'ocupació d'aquests. Els indicats béns i drets són els inclosos en les relacions que es van publicar en el Diari Oficial de la Generalitat Valenciana de 26 d'octubre de 1999, amb les rectificacions que corresponga d'acord al resultat de la informació pública.
  
Contra la present resolució que no posa fi a la via administrativa, es podrà presentar recurs d'alçada davant de la Direcció General d'Indústria i Energia (c/ de Colom, 32, 46929 València), en el termini d'un mes, comptat a partir del dia següent a aquell en què tinga lloc la notificació de la present, de conformitat amb allò que s'ha disposat en l'article 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic i del Procediment Administratiu Comú.
  
València, 20 de gener de 2000.- El director territorial: Alejandro Marín Arcas.